जिला परिषद के लिए 31 शपथ पत्र जमा
जिलापरिषद के लिए पूर्व में भरे गए नामांकन पत्र के आवेदकों में से गुरूवार को दूसरे दिन 29 ने शपथ-पत्र दाखिल किए। इस तरह दो दिन में कुल 31 शपथ पत्र दर्ज हुए। पिछली बार 195 लोगों ने नामांकन दर्ज किए थे। चुनाव संबंधी गाइड लाइन लेने वालों का भी तांता लगा रहा। वहीं पहली बार चुनाव लड़ रही महिलाएं अपने पति और अन्य सगे-संबंधियों के मार्फत चुनावी फार्म पर हस्ताक्षर करती और अन्य जानकारी लेती नजर आईं।
वहीं जिला निर्वाचन अधिकारी (पंचायत) एवं उपायुक्त अनिता यादव खण्ड बेरी, साल्हावास मातनहेल की पंचायत समितियों, ग्राम पंचायतों तथा जिला परिषद के लिए के लिए चुनाव 17 जनवरी, 2016 को कराए जाने के लिए नोटिस जारी कर दिया है।
बेरी खण्ड के तहत आने वाले गांवों के लिए निर्वाचन अधिकारी (पं) एवं उपमण्डल अधिकारी (ना.) अजय मलिक, एचसीएस होंगे। वहीं सहायक निर्वाचन अधिकारी(पं) कनब सिंह तहसीलदार होंगे।
पंचायत समिति के चुनाव के लिए नामांकन या शपथ पत्र 30 दिसंबर 2015 से 4 जनवरी 2016 तक बीडीपीओ कार्यालय बेरी में जमा कराए जा सकते हैं। बेरी खण्ड की पंचायत समितियों के लिए डाले गए मतों की गिनती 28 जनवरी को किसान सदन, झज्जर में होगी। मातनहेल खण्ड के लिए क्षेत्रीय परिवहन प्राधिकरण के सचिव प्रदीप कौशिक निर्वाचन अधिकारी(पं) होंगे। वहीं सहकारी समिति के सहायक रजिस्ट्रार सतीश रोहिल्ला सहायक निर्वाचन अधिकारी(पं) होंगे। इस खंड में शामिल पंचायत समिति का चुनाव लड़ने वाले 30 दिसंबर से चार जनवरी तक अपना नामांकन बीडीपीओ कार्यालय में जमा करा सकते है। मातनहेल खंड की पंचायत समितियों के लिए डाले गए मतों की गिनती 28 जनवरी को जहांआरा बाग स्टेडियम, झज्जर में होगी। साल्हावास खंड में जिला नगर योजनाकार विजेंद्र राणा निर्वाचन अधिकारी(पं) होंगे, जबकि रतीराम नायब तहसीलदार सहायक निर्वाचन अधिकारी (पं) होंगे। इस खंड के लिए बीडीपीओ कार्यालय में 30 दिसंबर से चार जनवरी तक नामांकन या शपथ पत्र दाखिल किए जा सकते है। साल्हावास खण्ड की पंचायत समितियों के लिए डाले गए मतों की गिनती 28 जनवरी को पुराने तहसील परिसर स्थित सामुदायिक केंद्र, झज्जर में होगी।
नामांकन पत्रों की जांच 5 जनवरी को
तीनोंखंडों में नामांकन पत्रों की जांच 5 जनवरी 2016 को होगी। जबकि सात जनवरी को नामांकन वापस लिए जा सकते हैं। चुनाव लडऩे वाले उम्मीदवारों को चुनाव चिन्ह सात जनवरी को दोपहर तीन बजे के बाद अलाट किए जाएंगे। इन खंडों में मतदान 17 जनवरी को सुबह 7.30 बजे से शाम 4 बजे तक होगा।
नामांकन के लिए पुलिस वेरिफिकेशन में छूट
बादली|सरपंचपंचों के अलावा ब्लॉक और जिला परिषद के प्रत्याशियों को जिन्होंने पूर्व में फार्म भरे थे प्रशासन ने गुरुवार को पुलिस वेरिफिकेशन में छूट दे दी है। इससे ग्रामीणों ने राहत की सास ली। नामांकन अधिकारी एआरओ मनोज कुमार आरओ मंगेश कुमार ने कहा कि उन्हें गुरुवार को आदेश मिले हैं कि बैंक औरबिजली निगम का नो ड्यूज दोबारा जमा करवाना होगा। इसके बिना नामांकन का लाभ नहीं मिल पाएगा। प्रत्याशियों में छोटे वेदपाल, ओमबीर, शुक्रिया, कप्तान, सुनील ओमबीर का कहना है कि तीन माह में अगर किसी ने लोन भी लिया है तो वह डिफाल्टर तो नहीं हो जाएगा। प्रत्याशियों को अब एक बार फिर झज्जर और बहादुरगढ़ के चक्कर लगाने होंगे।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva